
Референтен број на проектот: NDICI-THE-NEAR/2024/461-011
Наслов на проектот: “Медиуми на заедницата за граѓански ангажман: трансформирање на општествените барања во општествена акција”	

ТЕХНИЧКИ СПЕЦИФИКАЦИИ
за избор на експерт(к)а во областа на медиумската политика

За проектот
[bookmark: _Hlk101825875]Институтот за истражување на општествениот развој РЕСИС, почнувајќи од 01.01.2025 година, го спроведува проектот „Медиуми на заедницата за граѓански ангажман: трансформирање на општествените барања во општествена акција“, кој му е доделен како грант од програмата: EuropeAid/180645 – North Macedonia: Thematic Programme on Human Rights and Democracy 2023-2024.
Проектот се стреми кон тоа да ги трансформира локалните општествени барања во политички релевантна општествена акција, преку ревитализација на јавната сфера на локалните заедници. Идејата за дизајнирање на овој проект се темели врз претпоставката дека едно вистинско демократско уредување директно зависи од развојот на отворен, плуралистички и децентрализиран медиумски систем кој овозможува хетерогеност и кој стимулира учество и целесообразно дејствување на различни поединци и општествени групи - особено на локално ниво. Отсуството на плурализам и разновидност беше структурен недостаток на медиумскиот систем на Северна Македонија, кој со години ја попречуваше севкупната демократска консолидација на земјата. Со цел да развие сеопфатен и стратегиски одговор за надминување на овој проблем, изминатите четири години Институтот РЕСИС ја разви инивијативата Локал Актив која е составен дел и на овој Проект. Одговорот на РЕСИС на идентификуваните ранливости во медиумскиот систем, се состои од структурирање на секторот на медиумите на заедницата, кое:  прво ги поврзува локалните новинари со локалните граѓански организации и нивните активисти, во заеднички напор да ги изнесат локалните проблеми во јавната сфера; второ ги мотивира граѓаните да се ангажираат за прашањата од јавен интерес, обезбедувајќи нивно одржливо учество и вклученост во решавањето на проблемите на заедницата; и трето ги поттикнува локалните и националните власти да се вклучат во вистинско и одржливо задоволување на барањата на заедниците.
Општа  и специфични цели на проектот:
Општа цел на Проектот е да се поттикнат нови партиципативни иницијативи за јакнење на демократските слободи, човековите права и владеењето на правото - преку оснажување на локалните заедници за тие да учествуваат во јавната сфера и да влијаат врз јавните политики на локално и национално ниво. 
Специфични цели на овој проект се: (1) да се зајакне капацитетот на новите медиуми на заедницата во Северна Македонија за нивно ангажирање во истражувачко новинарство на заедницата во промоција на човековите права, животната средина и социјалната правда, (2) да се консолидира моќта на медиумите на заедницата во поддршката на активистите на локалните граѓански организации да го прошират и продлабочат нивниот притисок за задоволување на локалните граѓански барања.

Активности поврзани со задачата на експертот/ката за медиумска политика
[bookmark: _Hlk195813962]Во рамки на Работниот пакет 2 на проектот, се предвидува изработка на документ за политики што ќе ги интегрира сознанијата стекнати од претходните искуства со медиумите во заедницата и дискусијата на Завршната конференција наменета за учесниците во медиумите во заедницата во сите три региони каде што Иницијативата Локал Актив воспостави онлајн медиуми на заедницата. Овој документ е резултат од две проектни активности (A13 и A14) кои се состојат: прво, од  настан на кој ќе се дискутира за придобивките и одржливоста на медиумите во заедницата (A13) и второ, процес на изготвување на текстот на документот за политики (A14). Главниот фокус на овој документ се прашањата за одржливоста на медиумите на заедницата и за нивниот потенцијал на идентификуваните општествени барања да им дадат централна видливост во локалните јавни сфери, туку и да послужат како структура во која локалните новинари и граѓански активисти во иднина би можеле да најдат целосен работен ангажман. 
Изработката на документот за политики е предвидена со Активноста бр.14 на РП2:
A14. Сумирање на идеите од дискусијата и пишување документ за политики за идниот развој на секторот на медиумите во заедницата во земјата.	 

Конкретни обврски на експертот/ката за медиумска политика 
· Подготовка на нацрт-текст на документот за политики, според насоките и структурата дадени од Проектниот тим.  
· Сумирање на идеите од Завршната конференција во облик на Резиме од настанот и вградување на заклучоците во текстот на документот за политики. 
· Вградување на забелешките и сугестиите на Проектниот тим во завршниот текст на документот за политики.
· Прегледување на документот пред објавувањето.  

Ориентациска временска рамка
	Задача
	Рок

	Подготовка на нацрт-текстот на документот за политики
	30 ноември 2026

	Изработка на Резиме од конференцијата и вградување на заклучоците во текстот на документот за политики
	10 декември 2026

	Вградување на забелешките и сугестиите на Проектниот тим
	20 декември 2026


  
Услови што треба да ги исполнува давателот на услугата:
· да има завршено пост-дипломски студии во областа на новинарството, комуникациските науки, медиумското право или друга сродна област на општествените науки (ќе се смета за предност доколку кандидатот има повисоко ниво на образование),
· да има професионално (практично или теоретско) искуство од најмалку 15 години во областа медиумска политика или медиумско право,
· да има работено на истражувања (академски или новинарски) во областа медиумска политика, медиумското право или друга сродна област, 
· да има најмалку 10 годишно искуство како истражувач во граѓанска организација од областа на медиумите и медиумскиот сектор.    


Документи што треба да ги приложи давателот на услугата 
· Писмо/мејл во кој го образложува својот интерес да ја заврши услугата 
· Биографија во која е истакнато на кој начин кандидатот ги исполнува критериумите 
· Изјава дека нема конфликт на интерес (потпишан Анекс II од овој мејл)
· Финансиска понуда (пополнет Анекс III од овој мејл) 
· Доказ дека е граѓанин/граѓанка на РСМ (копија од пасош)
Финансиски надоместок
Предвидениот надоместок за еден експертски работен ден изнесува 250 евра во бруто износ.  Вкупниот број работни денови за завршување на сите задачи е 5 работни денови.

